विरोधी नारे पर अभाविप ने जताया आक्रोश
भारत माता के जयकारे लगाकर वाम छात्र संगठन मुर्दाबाद के नारे लगाए
भास्कर संवाददाता | बुरहानपुर
दिल्ली विश्वविद्यालय में वाम छात्र संगठनों द्वारा भारत से अलग कर कश्मीर को आजाद करने के लिए नारेबाजी के विरोध में बुरहानपुर अखिल भारतीय विद्यार्थी परिषद ने वंदे मातरम और भारत माता के जयकारे और एआईएसए मुर्दाबाद के नारे लगाए।
गुरुवार शाम 6 बजे एबीवीपी कार्यकर्ता कमल तिराहा पर एकजुट हुए। जिला प्रमुख रुपेश रघुवंशी ने कहा दिल्ली विश्वविद्यालय के रामजम कॉलेज में वाम छात्र संगठनों ने कश्मीर को आजाद कराने के नारे लगाए। ऐसा सिर्फ भारत का एक देश विरोधी सोच सकता है। जो भारत में रहकर कश्मीर को अलग करने की बात करेगा, उसे देशद्रोही करार देकर बाहर निकाला जाना चाहिए। जब-जब देश को तोड़ने की बात होगी, विद्यार्थी परिषद उसका विरोध करेगा। भारत के सम्मान के लिए हर कदम तक जाएंगे हम। इस दौरान राम निकम, नितिन गगनानी, सागर मराठा, सिद्धार्थ गवई सहित अन्य लोग उपस्थित थे।
hin_Deva awa_Deva bho_Deva hin_Deva hin_Deva